b'\n_START_ARTICLE_\nColectivo (Venezuela)\n_START_PARAGRAPH_\nColectivo (Venezuela) (espanjaa, suomeksi "kollektiivi", monikko colectivos) on kansalaisj\xc3\xa4rjest\xc3\xb6, jollaisia syntyi Venezuelaan Hugo Ch\xc3\xa1vezin bolivariaalisen vallankumouksen tuloksena. Colectivo voi olla esimerkiksi l\xc3\xa4hi\xc3\xb6n asukasj\xc3\xa4rjest\xc3\xb6, harrastusyhdistys tai puolisotilaallinen j\xc3\xa4rjest\xc3\xb6. Puolisotilaalliset, v\xc3\xa4kivaltaiset colectivot ovat antaneet koko k\xc3\xa4sitteelle huonon maineen.\n_START_SECTION_\nPuolisotilaalliset colectivot\n_START_PARAGRAPH_\nVenezuelan puolisotilaalliset kaupunkij\xc3\xa4rjest\xc3\xb6t voidaan johtaa 60-luvun hallitusta vastaan toimineisiin vasemmistosisseihin. Presidentti Hugo Ch\xc3\xa1vez perusti "Bolivariaaniset piirit" vuonna 2001. N\xc3\xa4m\xc3\xa4 muistuttivat Kuuban vallankumouksen puolustuskomiteoita ja Panaman arvokkuuspataljoonia. Tunnetuimpia ainakin osin puolisotilaallisa colectivoja ovat La Piedrita ja Tupamaros, jotka olivat vuonna 2010 taistelussa kesken\xc3\xa4\xc3\xa4n._NEWLINE_Moottoripy\xc3\xb6rill\xc3\xa4 liikkuvat, hallitusta tukeneet aseistautuneet colectivot ovat osallistuneet mm. rikollisuuden vastaiseen taisteluun ja mielenosoitusten kukistamiseen. Esimerkiksi tupamarot "puhdistavat" kuolemanpartioiden tavoin valvontaansa saamiaan Caracasin l\xc3\xa4hi\xc3\xb6it\xc3\xa4 rikollisista._NEWLINE_Mutta yht\xc3\xa4 hyvin puolisotilaallisia colectivoja kuvataan aseistautuneiksi rikollisjengeiksi, jotka usein liikkuvat moottoripy\xc3\xb6rill\xc3\xa4. Jotkut puolisotillaalliset colectivot ovat sekaantuneet huumekauppaan. Kun colectivo valtaa jonkun alueen, se tappaa rikollisista niskuroijat ja pist\xc3\xa4\xc3\xa4 muut maksamaan suojelurahaa. Venezuelan presidentti Nicholas Maduro laillisti colectivot auttamaan hallitusta mm. ruoanjakelussa ja protestien kukistamisessa toukokuussa 2016. Puolisotilaallisia colectivoja voi verrata moottoripy\xc3\xb6r\xc3\xa4jengeihin, punakaarteihin tai Iranin vallankumouskaarteihin.'